J E G Y Z Ő K Ö N Y V

Készült: Sály Község Önkormányzatának Képviselő-testülete 2024. szeptember 23-án 9.00 órai kezdettel tartott nyílt üléséről.

Az ülés helye: Sály Község Önkormányzatának tanácskozóterme.

Jelen vannak: Fekete Jánosné polgármester, Hócza József alpolgármester, Burkus Sándor, Farkas Zoltán, dr. Nagy Jánosné, Szabó Valéria és Szamkó Andor képviselők.

Fekete Jánosné polgármester: Megállapította, hogy az ülés határozatképes, az ülést megnyitotta.

Jegyzőkönyvvezető: Dr. Molnár Sándor jegyző.

Jegyzőkönyvhitelesítőknek: Burkus Sándor és dr. Nagy Jánosné képviselőt kérte fel.

Fekete Jánosné polgármester: köszöntötte a megjelenteket, külön tisztelettel köszöntötte dr. Molnár Sándor jegyzőt. Ismertette a megtárgyalásra kerülő javasolt napirendet.

JAVASOLT N A P I R E N D

1./ Belterületi vízelvezető rendszer továbbfejlesztése, TOP-Plusz-1.2.1-21-BO1-2022-00075 azonosító számú pályázati projekt építési munkáihoz ajánlattételi felhívások megküldése.

Előadó: Fekete Jánosné polgármester.

2./ Fekete Jánosné főállású polgármester végkielégítése

Előadó: Hócza József alpolgármester.

3./ Települési támogatások elbírálása, megállapítása. (Zárt ülés)

Fekete Jánosné polgármester: kérte a képviselő-testületet, hogy fogadják el a napirendi javaslatot, jegyzőkönyvvezető, jegyzőkönyvhitelesítők személyére tett javaslatot.

Javasolta, hogy a mai ülést Hócza József alpolgármester vezesse le.

A képviselő-testület egyhangúlag elfogadta

a napirendet, valamint a jegyzőkönyvvezető és jegyzőkönyvhitelesítők személyére tett javaslatot.

Elfogadásra került napirendi pontok:

1./ Belterületi vízelvezető rendszer továbbfejlesztése, TOP-Plusz-1.2.1-21-BO1-2022-00075 azonosító számú pályázati projekt építési munkáihoz ajánlattételi felhívások megküldése.

Előadó: Fekete Jánosné polgármester.

2./ Fekete Jánosné főállású polgármester végkielégítése

Előadó: Hócza József alpolgármester.

3./ Települési támogatások elbírálása, megállapítása. (Zárt ülés)

Fekete Jánosné polgármester: kérte a képviselő-testületet, hogy fogadják el a napirendi javaslatot, jegyzőkönyvvezető, jegyzőkönyvhitelesítők személyére tett javaslatot.

Javasolta, hogy a mai ülést Hócza József alpolgármester vezesse le.

Hócza József alpolgármester: köszöntötte valamennyiüket. Kérte, hogy térjenek is át a napirendi pontok tárgyalására.

**Napirend tárgyalása**

1./ Belterületi vízelvezető rendszer továbbfejlesztése, TOP-Plusz-1.2.1-21-BO1-2022-00075 azonosító számú pályázati projekt építési munkáihoz ajánlattételi felhívások megküldése.

Előadó: Fekete Jánosné polgármester, Hócza József alpolgármester.

Hócza József alpolgármester: tájékoztatta a képviselő-testületet, hogy a csapadékvízelvezető rendszer építési, kivitelezési munkáihoz legalább 5 ajánlattevőnek ajánlattételi felhívást kell kiküldeniük.

6 kivitelező cég felé javasolt ajánlattételi felhívást küldeni.

**1.) MIBARK Kft.** Cserépváralja Kossuth út 16. 3417 Magyarország ADÓSZÁM: 26291233-2-05 CÉGJEGYZÉKSZÁM: 05-09-030706 KÖZÖSSÉGI ADÓSZÁM: HU26291233    [mibarkkft@gmail.com](mailto:mibarkkft@gmail.com)

**2.) JKP Mérnökiroda Kft.** 3300 Eger Sas u. 15/B.   Józsa Attila    [magmatic10@gmail.com](mailto:magmatic10@gmail.com)

**3.) Midvex Kft.**   [viktor.midvex@gmail.com](mailto:viktor.midvex@gmail.com)

**4.) Szira-Aqua Kft.**sziraqua@gmail.com

Takácsné Hári Ildikó

cégvezető

0620/9576-230

**5.) Fortrans 2000 KFT.**

Lengyel Csaba  
Ügyvezető  
+36-30/648-5814

[www.fortrans2000.hu](http://fortrans2000.hu/)

**6.) Bükk Kvadrát Kft.**

Csorba Anita ügyvezető  
bukkkvadratkft@outlook.hu

Hócza József alpolgármester: tájékoztatást adott a képviselő-testület felé, hogy a projekt megvalósítására 55.513 e Ft áll rendelkezésre, ebből építésre fordítható összeg 49.730 e Ft.

Javasolta, hogy fogadják el az ismertetett kivitelezőket, akiknek az ajánlattételi felhívás megküldésre kerül.

A képviselő-testület 7 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**613/2024.(IX.23.) sz. határozata**

Tárgy: „Belterületi vízelvezető rendszer továbbfejlesztése, TOP-Plusz-1.2.1-21-BO1-2022-00075 azonosító számú pályázati projekt építési munkáihoz ajánlattételi felhívások megküldése, **árajánlatkérések.**

Jelen beruházás során Belterületi vízelvezető rendszer továbbfejlesztése, TOP-Plusz-1.2.1-21-BO1-2022-00075 azonosító számú pályázati projekt építési munkáihoz szükséges a kivitelező kiválasztása.

A kivitelezési munkák elvégzéséhez a képviselő-testület az alábbiakban megjelölt cégeket keresi meg árajánlatuk megtételéhez:

**1.) MIBARK Kft.** Cserépváralja Kossuth út 16. 3417 Magyarország ADÓSZÁM: 26291233-2-05 CÉGJEGYZÉKSZÁM: 05-09-030706 KÖZÖSSÉGI ADÓSZÁM: HU26291233    [mibarkkft@gmail.com](mailto:mibarkkft@gmail.com)

**2.) JKP Mérnökiroda Kft.** 3300 Eger Sas u. 15/B.   Józsa Attila    [magmatic10@gmail.com](mailto:magmatic10@gmail.com)

**3.) Midvex Kft.**   [viktor.midvex@gmail.com](mailto:viktor.midvex@gmail.com)

**4.) Szira-Aqua Kft.**sziraqua@gmail.com

Takácsné Hári Ildikó

cégvezető

0620/9576-230

**5.) Fortrans 2000 KFT.**

Lengyel Csaba  
Ügyvezető  
+36-30/648-5814

[www.fortrans2000.hu](http://fortrans2000.hu/)

**6.) Bükk Kvadrát Kft.**

Csorba Anita ügyvezető  
bukkkvadratkft@outlook.hu

Felelős: Fekete Jánosné polgármester, Hócza József alpolgármester.

dr. Molnár Sándor jegyző.

Határidő: Folyamatos.

Fekete Jánosné polgármester: tájékoztatást nyújtott a testületnek arról, hogy a projekt megvalósulása konzorciumban történik, ahol Szentistván a gesztor önkormányzat.

2./ Fekete Jánosné főállású polgármester végkielégítése

Előadó: Hócza József alpolgármester.

Hócza József alpolgármester: javasolta a képviselő-testületnek, döntsenek Fekete Jánosné leköszönő polgármester részére, a közszolgálati köztisztviselőkről szóló, 2011. évi CXCIX. törvény 225/D §-a szerint 3 havi illetményének megfelelő végkielégítésének meghatározásáról.

A 3 havi illetménynek megfelelő végkielégítést a törvény kötelezővé teszi Fekete Jánosné polgármester esetében.

A 3 havi illetményen felül, a képviselő-testület dönthet újabb 3 havi illetmény kiegészítésről.

Dr. Molnár Sándor jegyző: a törvényi kötelező 3 havi illetménynek megfelelő végkielégítés összegét a testület meghatározza, a kiegészítésről, az újabb 3 havi illetménynek megfelelő összegről az új képviselő-testület dönt.

Farkas Zoltán képviselő: javasolta, hogy most döntsenek a 3 havi illetménynek megfelelő kiegészítésről is.

Fekete Jánosné polgármester: a szavazásban nem kívánt részt venni.

A képviselő-testület 6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**614/2024.(IX.23.) sz. határozata**

Tárgy: Fekete Jánosné polgármester végkielégítése

A képviselő-testület megtárgyalta Fekete Jánosné leköszönő polgármester törvény szerinti, kötelező végkielégítésének meghatározását.

A képviselő-testület a közszolgálti tisztviselőkről szóló 2011. évi CXCIX. törvény 225/D §-a alapján Fekete Jánosé leköszönő polgármesternek 3 havi illetményének (715.000 Ft/hó X 3 hónap= 2.145.000 Ft) megfelelő végkielégítést állapít meg, bruttó **2.145.000** Ft, azaz **Kettőmillióegyszáznegyvenötezer** forint összegben.

A képviselő-testület megbízza a jegyzőt, hogy intézkedjen a végkielégítésként meghatározott összeg kifizetéséről.

Felelős: dr. Molnár Sándor jegyző,

Hócza József alpolgármester.

Határidő: 2024. október 3.

A képviselő-testület 5 igen, 1 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**615/2024.(IX.23.) sz. határozata**

Tárgy: Fekete Jánosné polgármester végkielégítésének kiegészítése.

A képviselő-testület megtárgyalta Fekete Jánosné leköszönő polgármester törvény szerinti, kötelező végkielégítésének kiegészítését.

A képviselő-testület a közszolgálti tisztviselőkről szóló 2011. évi CXCIX. törvény 225/D §-a alapján Fekete Jánosé leköszönő polgármesternek a kötelezően megállapított végkielégítésén kívül 3 havi illetményének (715.000 Ft/hó X 3 hónap= 2.145.000 Ft) megfelelő kiegészítést állapít meg további végkielégítésként, bruttó **2.145.000 Ft**, azaz Kettőmillióegyszáznegyvenötezer forint összegben.

A képviselő-testület megbízza a jegyzőt, hogy intézkedjen a végkielégítés kiegészítéseként meghatározott összeg kifizetéséről.

Felelős: dr. Molnár Sándor jegyző,

Hócza József alpolgármester.

Határidő: 2024. október 3.

Fekete Jánosné polgármester: tájékoztatta a képviselő-testületet, hogy eddig nem történt meg a BURSA csatlakozáshoz a kiírás. Javasolta, hogy döntsenek a BURSA HUNGARICA Felsőoktatási Önkormányzati Ösztöndíjrendszerhez való csatlakozásról.

Hócza József alpolgármester: szintén javaslattal élt a képviselő-testület felé a BURSA HUNGARICA Felsőoktatási Önkormányzati Ösztöndíjrendszerhez való csatlakozást támogatva.

A képviselő-testület 7 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**616/2024.(IX.23.) sz. határozata**

Tárgy: A hátrányos szociális helyzetű felsőoktatási hallgatók, illetőleg Felsőoktatási tanulmányokat kezdő fiatalok támogatására létrehozott BURSA HUNGARICA Felsőoktatási Önkormányzati Ösztöndíjrendszer 2025. évi pályázati fordulójához való csatlakozás.

A képviselő-testület a BURSA HUNGARICA Felsőoktatási Önkormányzati Ösztöndíj Pályázat 2024. évi fordulójához való csatlakozásról szóló előterjesztést megtárgyalta.

Sály Község Önkormányzata úgy határozott, hogy csatlakozik a BURSA HUNGARICA Felsőoktatási Önkormányzati Ösztöndíjrendszer 2023. évi pályázati fordulójához, s az Általános Szerződési Feltételeket e l f o g a d j a, s kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A képviselő-testület felkérte a polgármestert a pályázat bonyolítására.

Felelős: Fekete Jánosné polgármester

Határidő: Folyamatos

Hócza József alpolgármester: az elmúlt héten levélben fordultak Tibolddaróc Polgármesteréhez a Tibolddaróci Közös Önkormányzati Hivatal Sályi Kirendeltségében dolgozó köztisztviselők bérfejlesztése tárgyában. Kérte, Jegyző Úr tájékoztatását az ügyben.

Dr. Molnár Sándor jegyző: a levelet Polgármester Úr megkapta, érdemben foglalkoznak a kéréssel.

Fekete Jánosné polgármester: bejelentette a képviselő-testületnek, hogy elkészült a József Attila utca útburkolat felújítása, s a pályázati projekten kívül megvalósult a ravatalozóig vezető útszakasz útburkolat felújítása is kétmillió forint költséggel, amelyet a 2024. évi költségvetésükből ki tudnak gazdálkodni. Ahogyan azt az előzőekben ismertették az október 1-jétől hivatalba lépő, Hócza József alpolgármester úr egyetértésével és javaslatával hozták meg a döntést a plusz útszakasz felújításáról.

Továbbá tájékoztatást nyújtott arról, hogy a község főutcáján történő balesetveszélyes parkolás miatt bejelentéssel éltek az Állami Közútkezelő Kht. felé. Peiker Tamás megbízásából a Kht. szakembere helyszíni bejárást tartott. 2 tehergépjármű is veszélyezteti a balesetmentes közlekedést a község fő utcáján.

Örömmel és megelégedéssel jelentette be, hogy az önkormányzat költségvetése, gazdálkodása stabil, jelenleg 18.000 e Ft megtakarításuk van, tartalékba helyezve, tartós betétben az OTP betétszámlán.

Hócza József alpolgármester: a nyílt ülést 09,15 órakor berekesztette.

K.m.f.

Dr. Molnár Sándor Fekete Jánosné

jegyző polgármester

dr. Nagy Jánosné Burkus Sándor

jegyzőkönyvhitelesítők